# Σεμπαστιάο Σαλγκάδο

| Σεμπαστιάο Σαλγκάδο |
| --- |
|  |
| Γενικές πληροφορίες |
| Όνομα στη μητρική γλώσσα | Sebastião Ribeiro Salgado Júnior (Πορτογαλικά)  |
| Γέννηση | 8 Φεβρουαρίου 1944 (1944-02-08) Αϊμουρές |
| Θάνατος | 23 Μαΐου 2025 (81 ετών) Νεγί-Συρ-Σεν |
| Αιτία θανάτου | λευχαιμία |
| Συνθήκες θανάτου | φυσικά αίτια |
| Χώρα πολιτογράφησης | Βραζιλία Γαλλία |
| Θρησκεία | Χριστιανισμός |
| Εκπαίδευση και γλώσσες |
| Μητρική γλώσσα | Πορτογαλικά |
| Ομιλούμενες γλώσσες | Γαλλικά Αγγλικά Πορτογαλικά |
| Σπουδές | Πανεπιστήμιο του Παρισιού Πανεπιστήμιο του Σάο Πάολο Universidade Federal do Espírito Santo |
| Πληροφορίες ασχολίας |
| Ιδιότητα | φωτορεπόρτερ ζωγράφος φωτογράφος περιβαλλοντολόγος οικονομολόγος |
| Περίοδος ακμής | 1967 και 1997 |
| Περίοδος ακμής | 1973 - 2025 |
| Οικογένεια |
| Σύζυγος | Λέλια Γουάνικ Σαλγκάδο (ν. 1967) |
| Τέκνα | 2 |
| Αξιώματα και βραβεύσεις |
| Αξίωμα | πρέσβης καλής θελήσεως της UNICEF |
| Βραβεύσεις | βραβείο Χάσελμπλαντ (1989) βραβείο Πριγκίπισσα της Αστουρίας για τις τέχνες (1998) Dr. Erich Salomon Prize (1988) Cherry Kearton Medal and Award (2015) Oskar Barnack Award (1984) Oskar Barnack Award (1991) Alfred Eisenstaedt Awards for Magazine Photography (1998) Premios Internacionales de Periodismo Rey de España Βραβείο Λουσί (2004) Τάγμα της Καλλιτεχνικής Αξίας (1998) Ιππότης του Τάγματος Πολιτικής Αξίας του Μονακό (18  Νοεμβρίου 2018) Διοικητής του Τάγματος των Τεχνών και των Γραμμάτων βραβείο ειρήνης των γερμανικών εκδοτικών οίκων (20  Οκτωβρίου 2019) Crystal Award (2021) Αυτοκρατορικό βραβείο (2021) Commander of the Order of Rio Branco Ιππότης της Λεγεώνας της Τιμής (2016) Royal Photographic Society Award (1993) |
| Ιστότοπος |
| www.amazonasimages.com |
| Υπογραφή |
|  |
|  Σχετικά πολυμέσα |
|

Ο **Σεμπαστιάο Σαλγκάδο** (Πορτογαλικά *Sebastião Salgado*, 8 Φεβρουαρίου 1944 - 23 Μαΐου 2025) ήταν Βραζιλιάνος φωτογράφος.

## Βιογραφικά στοιχεία

Γεννήθηκε στην πόλη Αϊμουρές της Βραζιλίας και σπούδασε οικονομικά στο Πανεπιστήμιο της Βιτόρια. Πραγματοποίησε μεταπτυχιακές σπουδές στο πανεπιστήμιο του Σάο Πάολο, εγκατέλειψε όμως το 1969 τη χώρα μετά την επιβολή της στρατιωτικής δικτατορίας για να εγκατασταθεί στο Παρίσι, όπου και συμπλήρωσε τις σπουδές του. Στη συνέχεια εγκαταστάθηκε στο Λονδίνο, όπου εργάστηκε στον Διεθνή Οργανισμό Καφέ, εργασία η οποία του έδωσε την ευκαιρία να ταξιδέψει στην Αφρική σε αποστολές της Παγκόσμιας Τράπεζας. Το 1973 εγκατέλειψε την καριέρα του οικονομολόγου για να αφιερωθεί στη φωτογραφία και επέστρεψε στο Παρίσι. Εργάστηκε αρχικά ως φωτογράφος για αθλητικά γεγονότα και το 1979 εντάχθηκε στο φωτογραφικό πρακτορείο Magnum, από το οποίο αποχώρησε το 1994 ιδρύοντας, μαζί με τη γυναίκα του, το φωτογραφικό πρακτορείο "Amazonas images". Στις αρχές της δεκαετίας του 1990 ανέλαβε να αναγγενήσει το δάσος δίπλα από το ράντζο της οικογένειας του στη Βραζιλία φυτεύοντας 2,5 εκατομμύρια δέντρα. Η επιτυχία του προγράμματος αυτού τον οδήγησε, το 1998, μαζί με τη σύζυγο του να ιδρύσουν το ινστιτούτου Terra με αποκλειστικό σκοπό την αναδάσωση και την προστασία του περιβάλλοντος μέσω της σωστής εκπαίδευσης.

Το 2001 έγινε πρέσβης καλής θελήσεως της UNESCO.

Ζούσε στο Παρίσι. Ήταν παντρεμένος με τη Λέλια Σαλγκάδο και είχε αποκτήσει δύο παιδιά μεταξύ των οποίων τον Τζουλιάνο Ριμπέιρο Σαλγκάδο, σκηνοθέτη.

Απεβίωσε το 2025, σε ηλικία 81 ετών.

## Έργο

Την περίοδο 1977-1984 ταξίδεψε στην Λατινική Αμερική και το Μεξικό. Καρπός αυτού του ταξιδιού του ήταν η συλλογή φωτογραφιών με τίτλο "Other Americas". Στη συνέχεια πραγματοποίησε ταξίδια κυρίως στην Αφρική, την Ασία αλλά και στον υπόλοιπο κόσμο παρουσιάζοντας τις φωτογραφικές συλλογές "Σαχέλ", "Workers" (1986-1992) και "Migrations and portraits", για το οποίο ταξίδεψε στη Ρουάντα, το Κογκό, την Αιθιοπία και τη Γιουγκοσλαβία φωτογραφίζοντας τους πληθυσμούς που αναγκάστηκαν να μετακινηθούν λόγω φτώχειας και πολέμου, και "Africa". Το τελευταίο του έργο είναι το "Genesis", στο οποίο παρουσιάζει φωτογραφίες ζώων, τοπίων αλλά και κοινοτήτων που έχουν παραμείνει αναλλοίωτες από τον σύγχρονο πολιτισμό.

Για το έργο του έχει τιμηθεί πολλές φορές ενώ εκθέσεις με το έργο του έχουν πραγματοποιηθεί σε όλο τον κόσμο. Τις χρονιές 1986 και 1988 κέρδισε την διάκριση του "Φωτογράφου της χρονιάς" από το International Center of Photography της Νέας Υόρκης, το 1991 τιμήθηκε με το Grand Prix de la Ville de Paris και το 1998 με το βραβείο του Πρίγκιπα των Αστουριών. Έχει επίσης ανακηρυχθεί επίτιμο μέλος της Ακαδημίας των Τεχνών και των Επιστημών στις Ηνωμένες Πολιτείες. Το 2014 γυρίστηκε από τους Βιμ Βέντερς και Τζουλιάνο Ριμπέιρο Σαλγκάδο το ντοκιμαντέρ *Το αλάτι της γης* που καταπιάνεται με το έργο και τη ζωή του Σαλγκάδο.

## Παραπομπές